Държавен вестник, бр. 47, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  47
По данни на НСИ за 2015 г. сред учените в България е постигнато приблизително равенство 
на половете, като жените са 53 %, а мъжете – 47 % от общия брой изследователи в държавния 
сектор и в сектор „Висше образование“ (табл. 3). В това отношение сме сред водещите държави 
в ЕС. По тази причина в настоящата стратегия не са включени специални мерки за повишаване 
на относителния дял на жените изследователи, но ще се следи за равномерното разпределение 
при заемане на различните академични длъжности и ръководни позиции в научните органи­
зации. Разпределението на учените по възрастови групи е почти равномерно, като най-нисък 
процент – 21 %, са изследователите на възраст до 34 г., а най-висок – 27 %, е процентът на 
учените между 35 и 44 г. В държавните научни организации и в сектор „Висше образование“ 
работят и учени на възраст над 65 г., които са 5 % от общия брой учени. Тези данни показват, 
че по отношение на възрастовото разпределение не се очаква срив, ако успеем да запазим 
както младите, така и опитните учени в България. Но ако България иска да постигне средното 
европейско ниво за брой учени, е наложително да се положат значителни усилия към научна 
кариера да се привлекат талантливи млади хора. За тази цел в стратегията са предвидени мерки 
както за задържане на учените в България, така и за привличане и задържане на талантливи, 
предимно млади учени. 
Таблица 3. Разпределение на учените в България (сектори държавен и „Висше образование“) по въз­
растови групи и пол към 2015 г.26
Възрастови групи
Мъже
Жени
Общо
 % по възрастови 
групи
до 34 г.
1 238
1 434
2 672
21 
35 – 44 г.
1 441
2 034
3 475
27 
45 – 54 г.
1 339
1 582
2 921
23 
55 – 64 г.
1 516
1 493
3 009
24 
65 г. и повече
423
232
655
5 
Общо
5 957
6 775
12 732
 % по пол
47 %
53 %
Макар и икономически изостанала в рамките на ЕС, България отбелязва значителен ръст 
в няколко високотехнологични сектора благодарение на съществуващи традиции и конкурент­
ните цени на труда, като например IT сектора. Развитието на високотехнологичните компании, 
съчетано със сравнително ниските инвестиции, необходими за изследвания, е допълнителна 
предпоставка за развитие на науката в секторите, включени в ИСИС.
През последните 10 години научната инфраструктура беше частично обновявана чрез проекти, 
финансирани по рамковите и други програми на ЕС, ОП „Развитие на конкурентоспособността 
на българската икономика“ и проекти на ФНИ, които позволиха закупуването на съвременна 
научна апаратура или обновяване на съществуващата. Проведеното неотдавна диагностично 
проучване,27 свързано с инфраструктурите за научни изследвания в България, даде обобщена 
информация за тематичното и регионалното разпределение на инфраструктурата:
•	 Е-инфраструктура за мултидисциплинарни изследвания има най-голям брой инфраструкту­
ри с европейско значение в сравнение с други области на научните изследвания. Това е зоната 
на изследвания с най-голям брой инфраструктури, които се финансират добре през последните 
пет години.
•	 Преобладаващата част от инфраструктурата за физически науки, материалознание и ин­
женерни науки има национално значение. Тези области са с най-висок процент на остаряла 
инфраструктура и най-висок процент от инфраструктура, модернизирана през последните три 
години.
•	 Медицинските и агробиологичните науки имат най-голям брой инфраструктури с регио­
нално значение и са в областите на научни изследвания, които предлагат най-висока степен на 
децентрализация. Научните изследвания в агро-биологичните науки са с най-ниско финансиране 
през последните пет години. Най-висок дял на нови изследвания, оборудване и апаратура има 
областта на медицинските науки.
•	 Научната инфраструктура в обществените и хуманитарните науки е най-равномерно разпре­
делена в страната, но в същото време тя има и най-нисък процент на привлечено финансиране 
на конкурсен принцип през последните пет години.
26 По данни на НСИ: „Изследователи по възрастови групи и пол в държавен сектор и сектор „Висше 
образование“ – 2015 година“.
27 Diagnostic Review „Mapping of the Main Research Infrastructures and Equipment in Bulgaria“, Sofia, 25 
March 2017.